**projektas**

**reg. Nr. T-154**

**2.15. darbotvarkės klausimas**

**Neviešinti**

**Pasvalio rajono savivaldybės taryba**

**Sprendimas**

**Dėl SUTIKIMO PRATĘSTI GYVENIMO LAIKOTARPĮ Pasvalio rajono grūžių vaikų globos namUOSE**

2020 m. rugpjūčio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl Socialinės globos normų aprašo patvirtinimo“ (Lietuvos Respublikos socialinės apsaugos ir darbo ministro 2012 m. gruodžio 11 d. įsakymo Nr. A1-566 redakcija) (su visais aktualiais pakeitimais), 1 priedo „Likusių be tėvų globos vaikų, socialinės rizikos vaikų, vaikų su negalia ilgalaikės (trumpalaikės) socialinės globos normos, taikomos vaikų socialinės globos namams, vaikų su negalia socialinės globos namams, bendruomeniniams vaikų globos namams ir vaikų su negalia grupinio gyvenimo namams“ (Lietuvos Respublikos socialinės apsaugos ir darbo ministro 2014 m. liepos 14 d. įsakymo Nr. A1-377 redakcija) (su visais aktualiais pakeitimais), 2.7 punktu, Pasvalio rajono Grūžių vaikų globos namų nuostatų, patvirtintų Pasvalio rajono savivaldybės tarybos 2011 m. spalio 26 d. sprendimu Nr. T1-125 „Dėl Pasvalio rajono Grūžių vaikų globos namų nuostatų patvirtinimo“ (Pasvalio rajono savivaldybės tarybos 2017 m. rugsėjo 27 d. sprendimo Nr. T1-188 redakcija), 23.2 punktu, atsižvelgdama į Pasvalio rajono Grūžių vaikų globos namų 2020 m. birželio 3 d. raštą Nr. SD-129 „Dėl globojamų pilnamečių vaikų pratęsimo gyventi Grūžių VGN“, ir į vaikų globos namų gyventojų prašymus, Pasvalio rajono savivaldybės taryba nusprendžia:

1. Sutikti pratęsti (*duomenys neskelbtini*), gyvenimo laikotarpį Pasvalio rajono Grūžių vaikų globos namuose, suteikiant galimybę gyventi Grūžių vaikų globos namų Šeimos krizių centre iki baigs bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas, bet ne ilgiau kaip iki 21 metų amžiaus, jeigu nepažeidžiamos sutartyje numatytos sąlygos.

2. Įpareigoti Pasvalio rajono Grūžių vaikų globos namų direktorę Danutę Kazickienę:

2.1. supažindinti pasirašytinai su Pasvalio rajono savivaldybės tarybos sprendimu 1 punkte išvardintus asmenis.

2.2. pasirašyti paslaugų teikimo sutartis su 1 punkte išvardintais asmenimis ir teikti socialinės priežiūros paslaugas Pasvalio rajono Grūžių vaikų globos namų Šeimos krizių centre.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus vedėja

Ramutė Ožalinskienė

2020-08-12

Suderinta DVS Nr. RTS-166

Pasvalio rajono savivaldybės tarybai

**AIŠKINAMASIS RAŠTAS**

**Dėl SUTIKIMO PRATĘSTI GYVENIMO LAIKOTARPĮ Pasvalio rajono grūžių vaikų globos namUOSE**

**2020-08-12**

Pasvalys

**1. Problemos esmė.** Sprendimo projektusiūloma patenkinti (*duomenys neskelbtini*) prašymus, pratęsti gyvenimo laikotarpį vaikų globos namuose, suteikiant galimybę gyventi Grūžių vaikų globos namų Šeimos krizių centre iki baigs bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas, bet ne ilgiau kaip iki 21 metų amžiaus.

Vaikų globos namai direktorė Savivaldybės administracijos Socialinės paramos ir sveikatos skyriui pateikė raštą „Dėl globojamų pilnamečių vaikų pratęsimo gyventi Grūžių VGN“ ir prašymus (raštai, dėl konfidencialios informacijos, nepridedami), kuriuose jie prašo suėjus pilnametystei, pratęsti gyvenimo laikotarpį Vaikų globos namuose, kol baigs mokslus. Pateiktame direktorės rašte prašoma Savivaldybės tarybos patenkinti globotinių prašymus ir leisti toliau gyventi Vaikų globos namuose.

Socialinės globos normų aprašo, patvirtinto Lietuvos Respublikos socialinės apsaugos ir darbo ministro 2007 m. vasario 20 d. įsakymu Nr. A1-46 „Dėl socialinės globos normų aprašo patvirtinimo“ (Lietuvos Respublikos socialinės apsaugos ir darbo ministro 2012 m. gruodžio 11 d. įsakymo Nr. A1-566 redakcija) (su visais aktualiais pakeitimais) 1 priedo „Likusių be tėvų globos vaikų, vaikų su negalia ilgalaikės (trumpalaikės) socialinės globos normos, taikomos socialinės globos namams, vaikų su negalia socialinės globos namams, bendruomeniniams vaikų globos namams ir vaikų su negalia grupinio gyvenimo namams“ (Lietuvos Respublikos socialinės apsaugos ir darbo ministro 2018 m. kovo 13 d. įsakymo Nr. A1-97 redakcija) 2.7 punkte reglamentuota, kad „Likusiems be tėvų globos vaikams ir socialinės rizikos vaikams,  vyresniems kaip 18 metų, gali būti sudaryta galimybė gyventi vaikųsocialinės globos namuose, bendruomeniniuose vaikų globos namuoseiki jie baigs bendrojo lavinimo, profesinio ugdymo ar specialiųjų ugdymosi poreikių užtikrinimą garantuojančias programas. Išimtiniais atvejais gyvenimo laikotarpis vaikų socialinės globos namuose, bendruomeniniuose vaikų globos namuose vyresniems kaip 18 metų vaikams gali būti pratęsiamas, esant asmens motyvuotam prašymui, įstaigos savininko teises ir pareigas įgyvendinančios institucijos ir savivaldybės, priėmusios sprendimą skirti socialinę globą asmeniui, sutikimams, tačiau ne ilgiau kaip iki 21 metų amžiaus. Vaikų socialinės globos namai, pagal galimybes siekia, kad vyresnio amžiaus, likę be tėvų globos, vaikai galėtų dalyvauti savarankiško gyvenimo programose. Gyvendami Šeimos krizių centre, globotiniai turės didesnes galimybes ir sąlygas pasiruošti savarankiškam gyvenimo etapui. (*duomenys neskelbtini*) mokosi (*duomenys neskelbtini*), dieniniame skyriuje pagal bendrojo ugdymo programą su profesiniu išsilavinimu nuo 2019 m. rugsėjo 1 d. Globotinė nori įgyti auklės specialybę. Numatoma mokyklos baigimo data 2022 m. birželio 30 d. (*duomenys neskelbtini*) mokosi (*duomenys neskelbtini*), dieniniame skyriuje pagal profesinio mokymo programą kartu su vidurinio ugdymo programa nuo 2019 m. rugsėjo 1 d. Globotinis nori įgyti automobilių mechanikos specialybę. Mokyklą numato baigti 2022 m. birželio 30 d. Abu globotiniai grįžta į Grūžių vaikų globos namus savaitgaliais ir atostogų metu. Vaikų globos namų direktorė charakterizuoja juos teigiamai.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo projekto įgyvendinimui papildomų lėšų nereikia.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.** Vaikų globos namų direktorė turės sudaryti ir pasirašyti paslaugų teikimo sutartis.

**6. Sprendimo projekto iniciatoriai** Pasvalio rajono Grūžių globos namų direktorė, Savivaldybės administracijos Socialinės paramos ir sveikatos skyrius.

**7. Sprendimo projekto rengimo metu gauti specialistų vertinimai ir išvados**

Negauta.

Socialinės paramos ir sveikatos skyriaus vedėja Ramutė Ožalinskienėienė